open-index/open-wikipedia-markdown huggingface dataset:
Tri príbehy (House)

**Tri príbehy** (anglicky: *Three Stories*) je dvadsiata prvá epizóda z prvej série seriálu Dr. House. David Shore za túto epizódu získal cenu Emmy (2005) za najlepší scenár. V roku 2006 táto epizóda získala Humanitas Prize v 60-minútovej kategórii. Prvýkrát ju odvysielala FOX Broadcasting Company 17. mája 2005.

## Dej

House súhlasí, že bude mať prednášku na tému diagnostika za Dr. Rileyho, namiesto dvoch hodín v ambulancii. Na ceste z Cuddyovej kancelárie stretne svoju bývalú priateľku Stacy Warnerovú, ktorá ho požiada, aby liečil jej manžela. House odmietne. 

Houseova prednáška sa skladá z troch príbehov troch ľudí. Každého z nich bolí noha. Študentom House napovedal, že jeden z pacientov bude po dvoch hodinách vyhodený z nemocnice kvôli simulácii choroby, a že ďalší bude blízko smrti. Jeden zo zmienených troch príbehov je sám House. To sa ale všetci dozvedia až na konci epizódy. 

Prvý pacient je farmár, ktorý opravoval plot. Na nohe má pohryznutie od zvieraťa. Vyzerá ako hadie, ale nakoniec sa ukáže, že bol pohryzený psom. Farmár dostane protetickú nohu a nového psa.
Druhým pacientom je mladá volejbalistka. Prvá diagnóza ukazuje na zápal šľachy a na liečbu reaguje dobre. Ako ďalší symptóm sa prejaví choroba štítnej žľazy. Pri ďalšom vyšetrení je nájdený zhubný nádor v stehennej kosti. Nakoniec je podrobená amputácii.
Tretí pacient je pôvodne v Houseovom rozprávaní stvárnený Carmen Electra, ale neskôr ju kvôli objektívnosti zmení na normálneho muža v strednom veku. Pri vyšetrení sa dostane do agónie, ošetrujúcemu lekárovi vezme injekciu s upokojujúcim liekom (Demerol) a sám si ho vstriekne. 

Študenti sa domnievajú, že je závislý od drog. House by mu odobral moč, ale narkoman močí krv. Jedna zo študentiek spomenie obličkové kamene. Až na ďalšie a ďalšie otázky odpovedá Cameronová, ktorá príde na prednášku a vraví, že to je nekróza svalu. Tú si určí sám pacient po troch dňoch, keď mu nebola stanovená diagnóza. Hrozí mu amputácia nohy. Bolesť vzniká od trombu v cieve nohy, ktorý spôsobil svalový infarkt. Týmto pacientom je sám House. Popisuje chorobu, ktorú prežil. Zásadne odmieta amputáciu. Jeho ošetrujúca lekárka je Cuddyová. House si vynúti by-pass, ktorým by prekrvil upchaté miesto. Tento zákrok však do tela vyplavil umierajúce bunky. Po operácii prežíva nesmierne bolesti. Od lekárov chce viac morfia. Sám si diagnostikuje zlyhanie srdca a skoro na minútu upadá do klinickej smrti. Necháva si chemicky navodiť kómu, aby prečkal tú najhoršiu bolesť. Počas toho ako je v kóme Stacy Warnerová rozhodne, že mu bude mŕtvy sval operatívne odstránený. 

Potom čo opustí prednášku volá Stacy a vraví, že jej manžela ošetrí.

## Zdroje

## Pozri aj
* Sval
* Kóma

## Iné projekty
 

## Externé odkazy
* DrHouse.cz - Tři příběhy 
* HouseMD.serial4u.cz  - 1x21 Three Stories

Kategória:Epizódy 1. série seriálu Dr. House
Environmental Performance Index

**Environmental Performance Index** (skratka **EPI**, doslova *Index environmentálnej výkonnosti*) je spôsob hodnotenia štátov z hľadiska celkovej ohľaduplnosti voči životnému prostrediu. Tento index bol vyvinutý na Yale University, kde sa aj vyhodnocuje pre jednotlivé štáty.

V rokoch 1999 až 2005 sa používala iná metóda hodnotenia, ktorej výsledkom bol tzv. Index environmentálnej trvalej udržateľnosti (Environmental Sustainability Index, ESI). Prvé skúšobné hodnotenie podľa metódy EPI bolo v roku 2006.

Poradie pre rok 2008 bolo vyhlásené na Svetovom ekonomickom fóre v švajčiarskom Davose 23. januára 2008. Do hodnotenia bolo zahrnutých 49 štátov, celková známka môže dosiahnuť maximálne hodnotu 100, pričom bodové hodnotenie pozostáva z 25 kritérií rozdelených do niekoľkých kategórií.
* Vplyv životného prostredia na zdravie
* Znečistenie vzduchu
* Voda
* Biodiverzita
* Prírodné zdroje
* Klimatické zmeny

Kategória:Životné prostredie
Sojuz 31

**Sojuz 31** () bol sovietsky pilotovaný kozmický let v rámci programu Sojuz. Sojuz 31 vyštartoval 26. augusta 1978 z kozmodrómu Bajkonur k stanici Saľut 6. Celkovo išlo o siedmu misiu k stanici a šiestu s úspešným spojením. Veliteľom lode bol Valerij Bykovskij a kozmonaut-výskumník bol Sigmund Jähn, druhí návštevníci posádky Sojuzu 29.

## Priebeh letu
### Štart
Loď odštartovala 26. augusta 1978 odpoludnia z kozmodrómu Bajkonur pomocou rakety Sojuz U. Štart sa vydaril, loď sa dostala na orbitu 193 – 243 km, bez problémov fungoval i zapnutý systém automatického približovania. K pevnému pripojeniu k stanici došlo 27. augusta 1978 a ten istý deň obaja kozmonauti prešli do Saľutu.

### Práce na stanici
Na stanicu prileteli ako pracovná návšteva, pretože tu bola v dobe ich príletu druhá stála posádka - Vladimir Kovaľonok a Alexandr Ivančenkov. Teda k stanici boli pripojené ešte dva Sojuzy. Stanica Saľut 6 v tej dobe krúžila nad Zemou vo výške 338 – 368 km s periódou 91 minút. Celé kvarteto kozmonautov plnilo zadaný pracovný sedemdenný program, ktorý zahrňoval nielen radu televíznych reportáží, ale hlavne 37 vedeckotechnických experimentov. Sedem z nich bolo lekárskeho charakteru (zmeny sluchu, reči, chuti, vnímanie času), 3 biologické, ďalšie technologické a dôležité snímkovanie rôznymi druhmi kamier a analyzátorov.

Pretože bolo rozhodnuté, že svoju loď ponechajú základnej posádke a odletia v ich skôr pripojenej, museli uskutočniť výmenu anatomicky tvarovaných osobných kresiel medzi loďami a prehodiť i osobné vybavenie. Naložili i výsledky uskutočnených experimentov a v lodi Sojuz 29 obaja odleteli na Zem. Pristáli s pomocou padákov v kabíne na území Kazachstanu (vtedy súčasť ZSSR).

### Loď s inou posádkou
Kozmická loď Sojuz 31 zostala pripojená k stanici Saľut 6 až do 2. novembra 1978, kedy s ňou základná posádka odletela späť domov. Kabína lode pristála na územie Kazachstanu .

## Posádka
### Štartovali
*  Valerij Bykovskij (3), veliteľ
*  Sigmund Jähn (1), kozmonaut-výskumník

### Pristávali
*  Vladimir Kovaľonok (2), veliteľ
*  Alexandr Ivančenkov (1), palubný inžinier

### Záložná posádka
*  Viktor Gorbatko, veliteľ
*  Eberhard Köllner, kozmonaut-výskumník

## Parametre misie
* Hmotnosť: 6800 kg
* Perigeum: 196,8 km
* Apogeum: 259,9 km
* Sklon: 51,64°
* Perióda: 88,81 min

## Referencie


## Literatúra
*

## Iné projekty

## Zdroj

Kategória:Kozmické lode Sojuz
Kategória:Interkozmos
Kategória:Kozmické lety s ľudskou posádkou
Kategória:Kozmonautika v 1978
Stredná priemyselná škola dopravná (Košice, Hlavná 113)

**Stredná priemyselná škola dopravná v Košiciach** (skrátene **SPŠD**), je najstaršia dopravná priemyselná škola na Slovensku. Nachádza sa priamo v historickom centre Košíc, v objekte bývalých kasární. Od školského roku 1967/1968 až do súčasnosti opustilo jej bránu viac ako 7 500 absolventov denného aj diaľkového štúdia, ktorí našli svoje uplatnenie v rôznych funkciách najmä v železničnej, automobilovej a mestskej hromadnej doprave.

## Štúdium
V súčasnosti poskytuje najkomplexnejšiu ponuku štvorročných denných študijných odborov v dopravnom, ekonomickom aj technickom zameraní:

;Elektrotechnika v doprave a telekomunikáciách s oblasťami smerovania
* elektrická trakcia a energetika v doprave 
* informačné a telekomunikačné technológie v doprave

;Technika a prevádzka dopravy - s oblasťami smerovania
* prevádzka a údržba cestných vozidiel

;Prevádzka a ekonomika dopravy - s oblasťami smerovania
* železničná doprava a preprava 
* cestná doprava a preprava

;Dopravná akadémia - s oblasťami smerovania
* zasielateľstvo a logistika v doprave

## Referencie

## Externé odkazy

* Oficiálna webová stránka

Kategória:Stredné priemyselné školy na Slovensku
Dopravná
Kategória:Organizácie v zriaďovateľskej pôsobnosti Košického samosprávneho kraja
Kategória:Organizácie založené v 1967
Monique Adamczaková

**Monique Adamczaková** (* 21. január 1983, Kensington, Austrália) je súčasná austrálska profesionálna tenistka.

## Externé odkazy

Kategória:Austrálski tenisti
Kategória:Austrálske osobnosti poľského pôvodu
Emmy Award

**Emmy Award** alebo skrátene **Emmy** je každoročne udeľované americké ocenenie za vynikajúce výsledky v televíznom priemysle. Je to najprestížnejšie ocenenie v tejto oblasti podobné slávnym Oskarom za film alebo Grammy za hudobnú tvorbu. 

Pretože ceny Emmy sú udeľované v rôznych odvetviach amerického televízneho priemyslu, odovzdávajú sa v rôznych ceremóniách počas celého roka. Dve udalosti s najväčším mediálnym záujmom sú Primetime Emmys a Daytime Emmys, ktoré uznávajú vynikajúcu prácu v americkom zábavnom vysielaní v hlavnom a dennom vysielacom čase. Ďalšie významné ceremoniály udeľovania ceny Emmy sú ocenenia národných športových programov, národných spravodajských a dokumentárnych programov, programov z oblasti národného obchodu a financií, technologických a inžinierskych úspechov v televízii, vrátane ocenenia Primetime Engineering Emmy Awards. Regionálne ceny Emmy sú prezentované v celej krajine v rôznych obdobiach roka uznávajúc dokonalosť v miestnej a celoštátnej televízii. Okrem toho, International Emmys oceňujú televízne programy pôvodne vysielané mimo územia Spojených štátov.

Tri príbuzné, ale oddelené organizácie udeľujú ceny Emmy: Academy of Television Arts & Sciences (ATAS), National Academy of Television Arts & Sciences (NATAS), a International Academy of Television Arts and Sciences (IATAS).

Prvá Emmy bola udelená 25. januára 1949 v Hollywood Athletic Club Shirley Dinsdaleovej pri premiérovej slávnostnej ceremónii.

Soška Emmy zobrazuje okrídlenú ženu držiacu atóm. Krídla reprezentujú umeleckú múzu a atóm predstavuje pokrok vedy. Soška je vysoká 39 cm (15,5 palca), v priemere má 19 cm (7,5 palca) a váži 2,5 kg (88 uncí).

Najprestížnejšie kategórie sú Najlepší (angl. oustanding) seriál alebo dráma, Najlepší herec/herečka v hlavnej/vedľajšej úlohe v dráme alebo komédii. Okrem toho sa udeľujú aj ceny v kategóriách Najlepšia réžia, scenár, hosťujúci herec, zvuk, strih, hudba, kostýmy, výprava a iné.

## Iné projekty

Kategória:Televízne ocenenia
Regina Alexandrovna Kulikovová

**Regina Alexandrovna Kulikovová** (; * 30. január 1989, Alma-Ata, Kazachstan) je súčasná ruská profesionálna tenistka.

## Externé odkazy

Kategória:Narodenia v 1989
Kategória:Ruskí tenisti
Stredná priemyselná škola dopravná

**Stredná priemyselná škola dopravná** môže byť:

* Stredná priemyselná škola dopravná (Bratislava, Kvačalova 20)
* Stredná priemyselná škola dopravná (Košice, Hlavná 113)
* Stredná priemyselná škola dopravná (Trnava, Študentská 23)

## Pozri aj
* Stredná odborná škola dopravná
Ján Faith

**Ján Faith** (* 31. marec 1948, Poprad, Slovensko) je bývalý slovenský hokejista a tréner. Je otcom hokejového útočníka Juraja Faitha.

## Klubový hokej
Je odchovanec HK Poprad. Od roku 1967 až do roku 1983 hral za klub VSŽ Košice celkovo 544 zápasov a strelil 178 gólov, čim sa stal 7. najlepším strelcom VSŽ Košice v histórii.

## Reprezentácia
V reprezentácii Česko-Slovenska odohral 2 zápasy v ktorých strelil 1 gól.

## Trénerská kariéra
Jeho trénerská kariéra začala v sezóne 1987/1988 v Košiciach, kde skončil hráčsku kariéru. Trénerská premiéra mu vyšla a dopomohol hokejistom Košíc k zisku druhého titulu majstra Česko-Slovenska. Po skončení sezóny 1988/1989 odišiel z Košíc. V sezóne 1991/1992 vystriedal v priebehu sezóny popradského trénera Milana Skokana, kde zotrval až do konca sezóny 1994/95. V ďalšej sezóne sa vrátil do majstrovských Košíc, ktoré mali jasný cieľ obhájiť titul majstra Slovenska. Úlohu aj splnil a podpísal s klubom kontrakt na jednu sezónu. V ďalšej sezóne ho vystriedal Vincent Lukáč a Peter Slanina. V sezóne 1998/99 trénoval Trenčín. Okrem týchto tímov trénoval kluby HK Spišská Nová Ves, MHk 32 Liptovský Mikuláš. Od 26. novembera 2008 tréoval klub HK 36 Skalica. Momentálne pôsobí v klube HC 07 Prešov

## Externé odkazy

* Oficiálna stránka HC Košice
* 

Kategória:Osobnosti z Popradu
Kategória:Slovenskí hokejisti
Kategória:Slovenskí hokejoví tréneri
Kategória:Hráči HC Košice
Karakalpačtina

**Karakalpačtina** (Qaraqalpaqsha, Қарақалпақша alebo Qaraqalpaq tili, Қарақалпақ тили) je turkický jazyk, ktorým hovoria predovšetkým Karakalpaci v Karakalpacku (v Uzbekistane), ďalej aj Baškiri a Nogajci. Je príbuzná s uzbečtinou a kazaštinou.

Karakalpačtinou sa hovorí hlavne v Karakalpackej republike (Karapalpacku) v Uzbekistane, kde je to úradný jazyk. Asi 2000 Karakalpakov ňou hovorí v Afganistane a malá diaspóra v ďalších častiach Ruska, Kazachstane a Turecku.

thumb|Rozšírenie karakalpakčiny (červeno) v Uzbekistane

Karakalpačtina sa do roku 1928 písala perzským písmom. Upravenou latinkou sa písala od roku 1928 do roku 1940, kedy bola povinne zavedená cyrilika pre všetky jazyky na území bývalého Sovietskeho zväzu. Po nezávislosti Uzbekistanu v roku 1991 boli snahy o návrat k latinke. Zatiaľ čo uzbečtina sa dnes píše prevažne latinkou, opätovné zavedenie latinky pre karakalpačtinu v Karakalpacku je veľmi pomalé. 

[thumb|center|Nápis v karakalpakčine v latinke na fotopredajni v meste [Nukus]]

## Zdroje
* Karakalpacká wikipédia
* Karakalpakčtina na Ethnologue
* 
* 

Kategória:Turkické jazyky
Kategória:Jazyky v Uzbekistane
Kategória:Karakalpacko
Karosa B 931

**Karosa B 931** je model mestského autobusu, ktorý vyrábala spoločnosť Karosa Vysoké Mýto medzi rokmi 1995 a 2002 (od roku 1999 v upravenom variante B 931 E). Ide o nástupcu klasického mestského typu Karosa B 731.

## Konštrukcia

B 931 je dvojnápravový autobus s polosamonosnou karosériou panelovej konštrukcie a štandardou výškou podlahy. Oproti predchádzajúcemu modelu B 731 je zadné i predné čelo autobusu zaoblené a tvorí ho panel zo sklolaminátu a kostra zo zvarených profilov. Motor je umiestnený za zadnou nápravou, v priestore zadného panelu. Nápravy pochádzajú od firiem PPS Detva (zadná) a LIAZ (predná s nezávislým zavesením). Autobusy boli vybavované systémom ABS a ASR.
V interiéri sú použité čalúnené plastové sedačky potiahnuté látkou a nová protišmyková podlaha. Priestor pre kočík sa nachádza v priestore stredných dverí. Pre nástup a výstup cestujúcich sú určené troje dvojkrídle výklopné dvere v pravej bočnici. Na prianie zákazníka bolo možné autobus vybaviť elektronickým informačným systémom.

Od roku 1999 boli autobusy B 931 vyrábané výhradne v modifikovanej variante označené ako 931 E. Od pôvodného modelu sa B 931 E líši podlahou zníženou v prednej časti vozu o , odlišnou tuhou prednou nápravou Škoda s kotúčovými brzdami.

## Výroba a prevádzka

Prototyp autobusu B 931 (vnútropodnikovo označený ako B19) bol prvýkrát predstavený na Medzinárodnej výstave mestskej dopravy v Paríži v máji 1995, v Česku potom na brnianskom veľtrhu Autotec v júni rovnakého roku. Jedenásťkusová overovacia séria, z ktorej 10 kusov, vrátane tohto prototypu, bolo odpredaných DP Praha, bola vyrobená na konci roku 1995. Autobusy boli vybavené ako motormi LIAZ (v kombinácii s prevodovkou Voith), tak motormi Renault (v kombinácii s prevodovkou ZF). Sériová výroba začala roku 1996.

Od roku 1999 produkovala Karosa iba upravenú verziu B 931 E, výroba tohoto typu bola ukončená roku 2002.

Autobusy B 931 nahradili vo výrobe typ B 731, ktorého posledné kusy opustili brány Karosy v roku 1996.  Typ B 931 bol dodávaný do mnohých miest v Česku a na Slovensku, ktoré prevádzkujú MHD, kde nahradil či doplnil práve autobusy B 731. Autobusy B 931 sú už mimo prevádzky.

## Referencie


## Literatúra
Libor Čuma, Tomáš Kocman, Jiří Mrkos: *Autobusy v brněnské městské dopravě 1930–2005*. Pavel Malkus – dopravní vydavatelství, Praha 2005, ISBN 80-903012-6-6.

## Iné projekty

## Externé odkazy
* Článok o autobusoch Karosa radu 900
* Fotogaléria autobusov B 931 
* Článok s fotografiami o autobusoch Karosa B 931 v Prahe 
* Rozsiahla fotogaléria brnianskych autobusov B 931
* Stránky o opravách dožívajúcich pražských autobusov B 931 

Kategória:Autobusy Karosa
Teatrológ

**Teatrológ** je divadelný vedec. Náplňou jeho činnosti je  vedomostné zvládnutie a praktické využívanie divadelno-teoretických disciplín, akými sú: dejiny divadla a drámy, teória divadla a drámy, filozofia divadla a drámy, teória literatúry o divadle a dráme, teória a praktické otázky dramaturgie a teória a prax divadelnej publicistiky, kritiky a recenzistiky. Teatrológia zahŕňa v sebe históriu a teóriu predmetu v tom najširšom zmysle, ale v skutočnosti za teatrológa považujeme aj človeka, ktorý sa zapodieva len jednou alebo viacerými, ale nie všetkými zložkami zo sféry divadelno-teoretických disciplín (dejiny, teória, filozofia, dramaturgia).

Kategória:Divadelné povolania
Tehelné pole

**Tehelné pole** môže byť:
*štvrť Bratislavy, pozri Tehelné pole (štvrť)
*futbalový štadión v tejto štvrti, pozri Tehelné pole (štadión)
*letné kúpalisko v tejto štvrti, pozri Kúpalisko Tehelné pole
*obytná časť Michaloviec, pozri Tehelné pole (Michalovce)
Vladimír II.

**Vladimír II.** môže byť:
*panovník Kyjevskej Rusi v rokoch 1113 – 1125, pozri Vladimír II. (Kyjevská Rus)
*panovník Kyjevskej Rusi v roku 1171, pozri Vladimír II. Mstislavič
Otep (hudobná skupina)

**Otep** je numetalová kapela ktorá vznikla v roku 2000 v Los Angeles, Kalifornia, USA. Otep v súčasnosti tvoria štyria hudobníci. Z prvej formácie zostala len speváčka, Otep Shamaya, J. McGuire, a basista "Evil J".

## Biografia
	
História kapely sa začína koncom predchádzajúceho milénia, kedy Otep Shamaya zriadi vlastnú skupinu, ktorá dostáva jej meno. Od roku 2000, fascinuje svojou hudbou, Sharon Osbourne a vytiahne tím z podzemia a neformálne ich pozve na Ozzfest 2001. Ľudia z Capitol boli nadšení výkonom, aký vyžaroval z ich live show. Čoskoro sa začínajú zaoberať nahrávaním EP Jihad. Konečný výsledok úspešného vystúpenia na Ozzfeste a bol uverejnený v roku 2002. Prvý album Sevas Tra, sa číta od zadu ako, umenie zachraňuje". Boli na ňom skladby z Jihad-u (prerobené) a niekoľko nových. Kvôli druhému albumu House of Secrets sa Otep rozhodla najať Grega Wellsa, ktorý v poslednej dobe pracoval so skupinou Deftones. Na tomto albume by chcela skutočne tvorivú prácu s producentom, ktorý nielenže vie písať hudbu, ale tiež pozná hranice svojho vplyvu na tvorivý proces. Shamaya je veľmi nadšená, pre jeho genialitu pri vytváraní a skladaní piesní a vášeň pre hudbu. Na Sevas Tra Otep predstavila svoj celý doterajší život, v minulosti, ideály a symboly, a House of Secrets je tým, čo je dnes. Album je pokračovaním svojho predchodcu, ale je hlasnejší, agresívnejší a plný hnevu. V roku 2007 vydala tretí album – Ascension. Je oveľa melodickejší ako predchádzajúce. V auguste 2009 sa plánuje vydanie nového albumu s názvom Smash the Control Machine.

## Členovia

* Otep Shamaya – vokál
* "Evil J" McGuire – basová gitara
* David Gentry – perkusie
* Steven Barbola – gitara

## Diskografia

* Smash the Control Machine – (2009)
* The Ascension – (2007)
* Wurd Becomes Flesh (EP) – (2005)
* House Of Secrets – (2004)
* Sevas Tra – (2002)
* Jihad (EP) – (2001)

Kategória:Hudobné skupiny USA
Kategória:Numetalové hudobné skupiny USA
Kategória:Hudobné skupiny z 2000
Irisbus Citybus 12M

[náhľad|Irisbus Citybus 12M v [Brno|Brne]]
**Irisbus Citybus 12M** je typ mestského nízkopodlažného autobusu, ktorý vyrábala spoločnosť Karosa Vysoké Mýto v spolupráci s firmou Renault v rámci koncernu Irisbus. Do Česka sa vždy doviezol skelet autobusu s motorom vyrobeným vo Francúzsku, ktorý bol v Česku dokončený. Dôvodom bolo rozdielne clo a teda lacnejšia výroba a dovoz autobusu týmto spôsobom. Model sa vyrábal v rokoch 1995 – 2005. Je to nástupca typu Renault R 312.

Kategória:Autobusy Karosa
Davisov pohár 2010

**[[Davisov pohár]] 2010** je 99. ročník najvýznamnejšej tímovej súťaže v mužskom tenise. Finále sa odohrá v 3. - 5. decembra 2010.

## Svetová skupina

### Nasadení















### Pavúk

## Americká zóna

### Skupina I
**Zúčastnené tímy**
*
*
*
*
*

### Skupina II
**Zúčastnené tímy**
*
*
*
*
*
*
*
*

## Ázijsko-Oceánska zóna

### Skupina I
**Zúčastnené tímy**
*
*
*
*
*
*
*
*

### Skupina II
**Zúčastnené tímy**
*
*
*
*
*
*
* Oceánia
*

## Euroafrická zóna

### Skupina I
**Zúčastnené tímy**
*
*
*
*
*
*
*
*
*
*
*

### Skupina II
**Zúčastnené tímy**

*
*
*
*
*
*
*
*
*
*
*
*
*
*
*
*

----

----

Kategória:Davisov pohár
Karosa B 941

**Karosa B 941** je model mestského kĺbového autobusu, ktorý vyrábala spoločnosť Karosa Vysoké Mýto v rokoch 1997 až 2001. Inovovaný variant vozidla, vyrábaný od roku 1999, je označený ako B 941 E. Autobus B 941 je nástupcom typu B 741.

## Konštrukcia

B 941 je trojnápravový autobus s polosamonosnou karosériou panelovej konštrukcie. Skladá sa z dvoch častí, ktoré sú navzájom spojené kĺbom a krycím mechom. Motor s prevodovkou sa nachádza za zadnou nápravou, ktorá je hnacou. Prednú lichobežníkovú nápravu s nezávisle zavesenými kolesami vyrobil podnik LIAZ, stredná a zadná pochádza od firmy PPS Detva. Od svojho predchodcu, autobusu B 741, sa B 941 odlišuje odlišným predným i zadným čelom, ktoré sú zaoblené a tvorené sklolaminátovým panelom s kostrou zo zvarených profilov, a tiež inovovaným interiérom s protišmykovou podlahou. Sedačky pre cestujúcich sú plastové, potiahnuté látkou. Priestor pre kočík je umiestnený pri druhých dverách. V pravej bočnici sa nachádzajú štyri dvere, vždy dvoje v každom článku (prvé a štvrté sú užšie než prostredné dvere).

Upravená verzia B 941 E má odlišnú prednú tuhú nápravu LIAZ s kotúčovými brzdami, systémy ABS a ASR, podlahu v prednom článku vozidla zníženú o  a ďalšie menšie úpravy.

## Výroba a prevádzka

Výroba mestského kĺbového autobusu rady 900 bola začatá roku 1997, teda približne rok po ukončení produkcie vozidiel B 741. Od roku 1999 Karosa vyrábala iba inovovanú verziu 941 E. Celkom tak bolo v rokoch 1997 až 2001 vyrobených 335 autobusov typu B 941, ktoré boli určené predovšetkým pre MHD v Česku a Slovensku. Autobusy tohoto typu sú už na Slovensku mimo prevádzky.

## Literatúra

Libor Čuma, Tomáš Kocman, Jiří Mrkos: *Autobusy v brněnské městské dopravě 1930–2005*. Pavel Malkus – dopravní vydavatelství, Praha 2005, ISBN 80-903012-6-6.

## Iné projekty

## Externé odkazy
* Článok s fotografiami o pražských autobusoch Karosa B 941 
* Rozsiahla fotogaléria autobusov B 941 v Brne
* Fotogaléria ostravských autobusov B 941 
* Článok Karosa B 941 a B 941E v BB

Kategória:Autobusy Karosa
Kategória:Kĺbové autobusy
Eder (prvé meno)

**Eder** je mužské krstné meno nejasného významu.

V hebrejskom jazyku Eder znamená *stádo, dav, zástup*. Bolo to meno syna Beriaha v Starom zákone. V baskickom jazyku znamená *úžasný, krásný*.

## Externé odkazy
* 

Kategória:Mužské mená
Kategória:Krstné mená
Otep

**Otep** môže byť:
* do väčšieho zväzku zviazaná slama alebo podobné rastliny, pozri otep (zväzok)
* numetalová hudobná skupina, pozri Otep (hudobná skupina)
Tiffany (prvé meno)

**Tiffany** je ženské krstné meno. 

Tiffany je anglická forma gréckeho mena Theofania znamenajúca *božie zjavenie*. Pochádza z gréckeho slova θεος (theos) *Boh* a φανης (phanes) *zjavenie*. 

## Známi nositelia

*Tiffany Michelle, americká hráčka pokru, herečka a muzikantka
*Tiffany Renee Darwish, americká popová speváčka
*Tiffany Dean, americká herečka, speváčka, textárka a tanečnica
*Tiffany Vise, americká krasokorčuliarka
*Tiffany Chin, americká krasokorčuliarka
*Tiffany Cherry, austrálska moderátorka športu
*Tiffany Dupont, herečka
*Tiffany Evans, speváčka
*Tiffany Fallon, Playboy Playmate roku 2005 a Miss Georgia USA 2001
*Tiffany Helm, herečka
*Tiffany Hopkins, francúzska herečka
*Tiffany Kowalski, huslistka a speváčka
*Tiffany Limos, herečka
*Tiffany Paulse, kanadská politička
*Tiffany Scott, americká krasokorčuliarka
*Tiffany Selby, modelka
*Tiffany Trump, dcéra Donalda Trumpa a Marly Maples
*Ryan Starr (narodený ako Tiffany Montgomery), spevák zo súťaže American Idol

*Theofano, stredoveká kráľovná, manželka rímsko-nemeckého cisára Ota II.
*Theophano, pôvodne sa volala Anastasia, manželka kráľa Byzantskej ríše Romanosa II., matka ich synov Basileia II. (958 – 1025) a Konštantína VIII. (960 – 1028)
*Richard Gere – Tiffany je Richardove prostredné meno

## Externé odkazy
* 

Kategória:Krstné mená
Kategória:Ženské mená
Kategória:Ženské mená gréckeho pôvodu
Ventilátor

thumb|250px|right|Ventilátor
thumb|250px|right|Stolový ventilátor
**Ventilátor** je pracovný stroj, ktorého cieľom je zabezpečiť dopravu plynu z jedného miesta na druhé. Pri prietoku dopravovaného plynu ventilátorom dochádza síce k jeho stlačeniu, ale toto nie je primárny cieľ ventilátora. Zvýšenie tlaku je len také veľké, ako je potrebné na prekonanie odporov pri prúdení dopravovaného vzduchu potrubím a udržanie prúdenia plynu.

Ventilátory patria do skupiny kompresorov (v širšom zmysle). Vzhľadom na svoj účel sú konštruované ako lopatkové (rotačné) stroje. Pokiaľ je ventilátor určený na prekonávanie odporov v nasávacom potrubí (pred ventilátorom) nazýva sa aj *exhaustor*.

## Rozdelenie
Podľa smeru prúdenia sa ventilátory delia na:
* *radiálne*
* *axiálne*
Podľa tlaku a výkonu:
* *nízkotlakové ventilátory*
* *strednotlakové ventilátory*
* *vysokotlakové ventilátory*

## Využitie
Ventilátory majú v praxi široké využitie, od najväčších po najmenšie aplikácie. Využívajú sa napríklad na vytváranie ťahu pri parných kotloch, vháňanie vzduchu do kuplovní, vyhní a plynových generátorov. Sú súčasťou vetracích a klimatizačných zariadení. Využívajú sa aj na dopravu sypkých materiálov v prúde vzduchu. často bývajú integrálnou súčasťou elektrických motorov. Malé ventilátory sú súčasťou počítačov a rôznych elektrospotrebičov, pre zabezpečenie ich chladenia. 

Ventilátory sa využívajú aj ako samostatné elektrické spotrebiče.

## Pozri aj

* Bernoulliho rovnica
* Počítačový ventilátor

## Iné projekty

## Zdroje
* Tomášek a kol.: *Stroje. Pre 4. ročník SPŠS*. Slovenské vydavateľstvo technickej literatúry, n.p., Bratislava, 1967.

Kategória:Elektrotechnika

Kategória:Vzduchotechnika
Exhaustor

**Exhaustor** môže byť:
*zariadenie na exhaustáciu, odsávač, pozri exhaustácia
*odsávací ventilátor, pozri pod ventilátor
*v poľnohospodárstve: odsávač pri spracovaní obilia, pozri exhaustor (obilie)
*v potravinárstve: skrátene exhaustor konzerv
*v zoológii: valec na chytanie drobných článkonožcov, pozri exhaustor (pasca)
Matthias Jakob Schleiden

**Matthias Jakob Schleiden** (* 5. apríl 1804 – † 23. jún 1881) bol nemecký botanik a spoluzakladateľ bunkovej teórie.

Narodil sa v Hamburgu a tam aj po skončení štúdia začal praktizovať právo, ale čoskoro sa začal na plný úväzok venovať svojmu hobby – botanike. Skúmal štruktúru rastlín pod mikroskopom. Keď bol profesorom botaniky na univerzite v Jene napísal dielo „Contributions to Phytogenesis“, v ktorom uviedol, že rôzne časti rastlinného organizmu sú zložené z buniek. Bol prvý, kto sformuloval to, čo bolo len neformálnou domnienkou ako princíp biológie, rovnako dôležitý aj pre atómovú teóriu v chémii. Tiež uznával význam bunkového jadra, objaveného roku 1831 škótskym botanikom Robertom Brownom a vycítil jeho spojenie s bunkovým delením. Bol jedným z prvých nemeckých biológov, ktorý akceptoval Darwinovu evolučnú teóriu. 

## Iné projekty

## Pozri aj
* Bunková teória

Kategória:Nemeckí botanici
Kategória:Absolventi Ruprecht-Karls-Universität Heidelberg
Kategória:Osobnosti z Hamburgu
Marcel Baláž

**Marcel Baláž**  (* 13. október 1988), je slovenský hokejový útočník.V súčasnosti je hráčom hokejového klubu HK Dukla Michalovce po rozpade hokejového klubu HC 46 Bemaco Bardejov.

## Klubový hokej
Je odchovancom HK VTJ Trebišov, hral za HK Dragon Prešov a klube HC Košice do sezóny 2007/08 hral za tieto kluby iba v juniorských kategóriách.V polovici sezóny 2007/08 sa dostal na farmu Košíc do rodného klubu HK VTJ Trebišov.V sezóne 2009/10 dostal šancu v A-čku Košíc a získal majstrovský titul. Hrával aj na hosťovaní v Bardejove.

### Štatistika

## Externé odkazy
* 
* Profil na eliteprospects.com
* štatistiky SZĽH 

Kategória:Narodenia v 1988
Kategória:Slovenskí hokejisti
Kategória:Hráči HC Košice
Zmena

**Zmena** môže byť:
*nadobudnutie iného rázu, pozri zmena (premena)
*nahradenie, vystriedanie
*skrátene pracovná zmena (čas aj príslušný pracovný kolektív)
*slovenský mesačník v rokoch 1989 – 2004, pozri Zmena (časopis)
*jedna časť zápasu v bejzbale (angl. inning), pozri zmena (bejzbal)
Pavel Hulva

**Pavel Hulva** (* 14. november 1963, Česko) je bývalý český hokejista a tréner. 

S hokejom začal v rodných Vítkoviciach. Reprezentoval Česko-Slovensko do 18 aj 20 rokov. Svoju hráčsku kariéru ukončil v sezóne 1990/91. Ako tréner svoj najväčší úspech zaznamenal v sezóne 2008/09 v klube HC Košice, kde zastával pozíciu asistenta trénera Antona Tomka.

## Tituly
* 2008/09 - HC Košice

Kategória:Českí hokejisti
Kategória:Českí hokejoví tréneri
Smena

**Smena** môže byť:
*v rokoch 1940 - 1991: pravopis slova zmena v zmysle pracovná zmena alebo zmena (bejzbal)
*bývalý slovenský denník vychádzajúci v rokoch 1948 – 1995, pozri Smena (denník)
*bývalé slovenské vydavateľstvo v rokoch 1949 – 1991/2004 (názvy postupne: Nakladateľstvo Smena – Nakladateľstvo a vydavateľstvo SÚV ČSM Smena – Smena, vydavateľstvo SÚV ČSM – Smena, vydavateľstvo SÚV SZM – Vydavateľstvo Smena – Vydavateľstvo SMENA a. s.), pozri Smena (vydavateľstvo)
Laureana di Borrello

**Laureana di Borrello** je mesto v regióne Kalábria na juhu Talianska. Mesto je časťou provincie Reggio Calabria. Počet obyvateľov je 5 431 (2008).

Laureana leží neďaleko veľkých miest Rosarno a Feroleto della Chiesa.

## Iné projekty

## Externé odkazy
* Oficiálna stránka 

Kategória:Mestá v Kalábrii
Kondomínium

**Kondomínium** alebo **kondominát** je v medzinárodnom práve spoluvláda (spoločná vláda) viacerých štátov nad určitým územím (ako kondomínium sa označuje aj takto ovládané územie), pozri kondomínium (medzinárodné právo)

**Kondomínium** alebo **condominium** (z angl. resp. z lat.) alebo **kondominát** je v Severnej Amerike (prenesene aj v iných štátoch) vlastnícke právo k nehnuteľnosti, ktoré je vlastne spojením dvoch právnych titulov v jeden – jednak individuálneho vlastníckeho práva k jednotlivému bytu a jednak spoločného vlastníctva spoločných priestorov tej istej nehnuteľnosti (ako kondomínium sa označuje aj samotná takto vlastnená nehnuteľnosť), pozri kondomínium (nehnuteľnosť)

**Condominium** (lat.) môže byť (najmä v rímskom práve a v stredoveku):
* spoluvlastníctvo
* podielové spoluvlastníctvo
* obmedzené vlastníctvo
Taškent Open

**Tashkent Open** je ženský profesionálny tenisový turnaj, ktorý sa hrá v hlavnom meste Uzbekistanu na otvorených dvorcoch s tvrdým povrchom. Od roku 1999 do roku 2008 bol tento turnaj zaradený ako Tier IV do okruhu WTA. Od roku 2009 figuruje ako WTA International.

## Víťazky turnaja
### Dvojhra

### Štvorhra

## Externé odkazy
* Oficiálna stránka turnaja


Kategória:Tenisové turnaje v Uzbekistane
Kategória:WTA Tour
Saori Obatová

**Saori Obatová** (; * 23. apríl 1978, Sapporo, Japonsko) je bývalá japonská profesionálna tenistka. Počas svojej kariéry vyhrala 1 turnaj WTA vo štvorhre.

## Finálové účasti na turnajoch WTA (2)

### Dvojhra - prehry (1)

### Štvorhra - výhry (1)

## Externé odkazy

Kategória:Narodenia v 1978
Kategória:Japonskí tenisti
Kategória:Osobnosti zo Sappora
Juraj Bakoš

Ing. **Juraj Bakoš** (* 3. september 1960, Kežmarok) je bývalý slovenský hokejista. V minulosti bol tiež generálnym manažérom HC Košice a HC Slovan Bratislava.

## Hráčska kariéra
Juraj Bakoš začal s hokejom v Košiciach, ktorým zostal verný počas celej svojej kariéry, s výnimkou dvoch sezón počas obdobia základnej vojenskej služby, kedy hral za Duklu Trenčín. Už ako 17-ročný si v roku 1977 obliekol ligový seniorský dres a okúsil ostrie vtedajšej federálnej česko-slovenskej hokejovej ligy. 

V rokoch 1979 a 1980 reprezentoval Česko-Slovensko na majstrovstvách sveta dvadsaťročných a vybojoval vo Švédsku (1979) striebornú medailu. Zároveň sa stabilne zaradil do ligového kádra VSŽ Košice. Sezóny 1980/1981 a 1981/1982 pôsobil v Dukle Trenčín, od sezóny 1982/1983 obliekal výlučne košický dres, a to až do roku 1989. V roku 1983 bol draftovaný klubom NHL Philadelphia Flyers. S mužstvom VSŽ Košice vybojoval v rokoch 1986 a 1988 dva federálne tituly majstrov Česko-Slovenska. Vlastní aj česko-slovenské striebro z roku 1985, ktoré obom titulom predchádzalo. Na konte má 400 extraligových zápasov.

V reprezentácii hrával za všetky juniorské vekové kategórie, u seniorov hral za B-mužstvo aj A-mužstvo. Za A-mužstvo Česko-Slovenska nastúpil v 10 zápasoch. 

## Manažérska kariéra
Ako manažér sa do hokejového diania nakrátko zaradil v období rokov 2000 – 2001, opätovne a natrvalo v roku 2004. Je viceprezidentom a generálnym manažérom HC Košice. Počas jeho pôsobenia vo funkcii získal s klubom v období od roku 2004 päť titulov majstra Slovenska, vrátane „zlatého hetriku“ v rokoch 2009 – 2011.

HC Košice od roku 2004 ani raz nechýbal v semifinále play-off extraligy a od roku 2007 nepretržite osemkrát dosiahol finálovú účasť. Majstrovským titulom v roku 2014 získal HC Košice pre svoje mesto historicky prvú účasť v novovzniknutej Hokejovej lige majstrov (Champions Hockey League), titul aj účasť v CHL získal aj o rok neskôr (2015). Kariéru generálneho manažéra v HC Košice ukončil v roku 2017. V sezóne 2019/20 pôsobil ako generálny manažér HC Slovan Bratislava. Svoju úspešnú manažérsku kariéru zavŕšil v marci 2020 po predčasnom ukončení sezóny z dôvodu pandémie Covid 19. 

Juraj Bakoš na hokejovom funkcionárskom poli pôsobil aj v exekutíve Slovenského ľadového hokeja (2011-2015), či vo funkcii predsedu predstavenstva spoločnosti Pro-hokej, ktorá riadi najvyššiu slovenskú hokejovú súťaž (2004 - 2009, 2012 - 2014).

## Klubová štatistika

## Reprezentácia
Reprezentoval Česko-Slovensko na Majstrovstvách sveta v ľadovom hokeji hráčov do 18 rokov v roku 1978 a na Majstrovstvách sveta v ľadovom hokeji hráčov do 20 rokov v rokoch 1979 a 1980. Za Česko-Slovensko odohral 10. zápasov a dal 1 gól.

## Referencie

## Externé odkazy
* Oficiálna stránka HC Košice

Kategória:Osobnosti z Kežmarku
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Philadelphia Flyers
Kategória:Hráči HC Košice
Maďarské demokratické fórum

**Maďarské demokratické fórum** (, skrátene **MDF**) je pravicová, v súčasnosti parlamentná politická strana v Maďarsku. Strana vznikla 27. septembra 1987. Prvým predsedom strany bol Zoltán Bíró, po ňom stranu viedli József Antall, ktorý bol súčasne od roku 1990 až do svojej smrti v roku 1993 predsedom vlády Maďarskej republiky. V súčasnosti je predsedníčkou strany Ibolya Dávidová.

## História
Maďarské demokratické fórum (MDF) vzniklo v roku 1987 v obci Lakitelek. Stranu založili Zoltán Bíró, Dénes Csengey, Sándor Csoóri, István Csurka, Gyula Fekete, Lajos Für, Rudolf Joo, Csaba Kiss a Sándor Lezsák. Strana vyhrala prvé slobodne voľby v krajine a vytvorila vládu spolu s Nezávislou maloroľníckou stranou (FKGP) a s Kresťanskodemokratickou ľudovou stranou (KDNP); predsedom vlády sa stal József Antall. Po jeho smrti v roku 1993 ho nahradil minister vnútra Péter Boross. Medzi rokmi 1990 a 1993 boli zo strany vylúčení, alebo vystúpili viacerí poslanci, ktorí buď zostali nezávislí alebo vstúpili do strany (Fidesz). Viacerí z nich založili nové strany napríklad István Csurka založil Maďarskú stranu pravdy a života (MIEP) a István Szabó založil Maďarskú demokratickú ľudovú stranu (MDNP). V voľbách v roku 1994 bolo Maďarské demokratické fórum v opozícií.

Strana MDF v roku 1998 neprekročila 5% hranicu (získala len 3,12% hlasov) a nedostala sa do parlamentu. Po štyroch rokoch v opozícii sa opäť stala vládnou stranou v roku 1998, keď vstúpila do vlády spolu s Fideszom a FKGP. V roku 2004 vo voľbách do Európskeho parlamentu získalo MDF jedného poslanca. V roku 2002 sa strana spojila s Fideszom a v parlamentných voľbách získali 41% hlasov, napriek tomu voľby prehrali. Strana mala v parlamente 24 poslancov a vytvorila samostatnú frakciu. Medzitým zo strany nezákonne vylúčili niektorých jej členov, ktorí od strany požadovali odškodné vo výške 10 miliónov forintov.

Kategória:Politické strany v Maďarsku
Davisov pohár 2010 (Svetová skupina)

**Svetová skupina [[Davisov pohár|Davisovho pohára]]** je najvyššia časť Davisovho pohára. O titul bojuje 16 tímov.

## Zúčastnené tímy

## Nasadení















## Pavúk

## 1. kolo
### Španielsko-Švajčiarsko

### Francúzsko-Nemecko

### Rusko-India

### Švédsko-Argentína

### Chorvátsko-Ekvádor

### Srbsko-Spojené štáty

### Čile-Izrael

### Belgicko-Česko

## Štvrťfinále
### Francúzsko-Španielsko

### Rusko-Argentína

### Chorvátsko-Srbsko

### Čile-Česko

## Semifinále
### Francúzsko-Argentína

### Srbsko-Česko

## Finále
### Srbsko-Francúzsko

Kategória:Davisov pohár
Myspace

**myspace** (štylizované ako **my_____**) je webová sociálna sieť, ktorej vlastníkom je spoločnosť Fox Interactive Media. Služba bola spustená v auguste 2003. Postupne sa stala jedným z najväčších komunitných serverov na svete. Spoločnosť sídli v kalifornskom meste Beverly Hills a zamestnáva približne 1000 zamestnancov.

Táto sociálna sieť umožňuje užívateľom využívať chat, blogovať, diskutovať v diskusných skupinách a zdielať fotky alebo videá. Myspace ponúka osobné profily užívateľom od 14 rokov a niektoré špeciálne profily pre hudobníkov alebo hercov. Jej používanie je bezplatné, služba je financovaná pomocou reklamy. 

## MySpaceIM
V roku 2009 Myspace vydal svoj oficiálny instant messenger s názvom MySpaceIM. Tento freeware softvér je dostupný iba pre Windows. MySpaceIM spolupracuje s užívateľským profilom na MySpace a informuje o udalostiach na webovej službe.

## Kritika
Myspace býva často kritizovaný za nedostatočné bezpečnostné opatrenia, šírenie reklamy a spamu, falošnými stránkami celebrít ale aj iných hrozieb. V niektorých amerických školách je služba zablokovaná z dôvodu častého používania študentmi.

## Referencie

## Iné projekty

## Externé odkazy
* Myspace

Kategória:Sociálne siete
Kategória:Webové stránky
Theodor Schwann

**Theodor Schwann** ( * 7. december 1810 – † 11. január 1882) bol nemecký zoológ.

Medzi jeho mnohé príspevky v biológii patrí rozvoj bunkovej teórie, objav Schwannových buniek a periférnej nervovej sústavy, objav a štúdium pepsínu, objav organického pôvodu kvasiniek a zavedenie termínu metabolizmus.

Kategória:Nemeckí zoológovia
Kategória:Držitelia Radu Pour le Mérite
Medové týždne (House)

**Medové týždne** (anglicky: *Honeymoon*) je dvadsiata druhá a zároveň posledná epizóda z prvej série seriálu Dr. House. Prvýkrát ju odvysielala FOX Broadcasting Company 24. mája 2005.

## Dej

House súhlasí s tým, že bude liečiť manžela svojej bývalej priateľky Stacy. Stacy dohodla stretnutie jej manžela s Houseom v reštaurácii. Ten, aby ho mohol liečiť, ho omámil chloralhydrátmi. Tím však pociťuje, že House vystavuje Marca (manžela Stacy) neobvykle silným neetickým postupom, ako odvetu za to, čo sa stalo Houseovi s jeho nohou. Po sérii testov sa stále nedarí nájsť akýkoľvek problém. House ho napriek tomu nechá operovať. Operácia však zistí iba zväčšený močový mechúr. House si ale vyžiada záznamy operácie a v noci ich študuje. Všimne si, že Marc trpí žalúdočnou epilepsiou. Marcovi odumierajú mozgové bunky. Foremanova verzia je, že je to spôsobené encefalitídou alebo Alzheimerovou chorobou. House pošle Chasea a Foremana k Marcovi domov, aby zistili príčiny ochorenia. Medzitým Cameronová vylúči Alzheimera. Zisťuje taktiež aký bol House pred svalovým infarktom. Marcovi vyšetria mozog a spravia test pamäti. Nič sa však nezistí. Testy ukazujú, že je dokonale zdravý, avšak umiera. Postupne ochrnie. Pri záchvate paniky skoro prestane dýchať. Aby si House potvrdil diagnózu, musí vyvolať u Marca záchvat. Ten to však odmieta. Stacy mu ale chce zachrániť život a Housea prehovára. Ten najprv odmieta, ale nakoniec ho prehovorí. House sa chystá vyvolať u Marca záchvat, ale tím mu v tom zabráni. House ale odvedie ich pozornosť a podarí sa mu podať injekciu. Záchvat sa po chvíli dostaví a je potrebné odobrať moč. Vypadne však katéter a tak House musí odobrať moč priamo z močového mechúra. Testovaním moča sa potvrdí Houseova diagnóza, že má Marc porfýriu. Stacy povie Houseovi, že on bol ten pravý a vždy bude, ale že zostáva s Marcom. Ku konci epizódy hovorí s Houseom Cameronová, ktorá mu vraví, že si myslela, že nikdy nemiloval, ale že sa zmýlila, že len nemiloval ju. Keďže sa Marc musí na porfýriu liečiť, navrhla Cuddyová Stacy pozíciu právnika nemocnice a tá ju s Houseovým súhlasom prijala.

## Diagnózy
* **Zlé diagnózy:** brušná epilepsia, Alzheimerova choroba, encefalitída
* **Správna diagnóza:** Akútna intermitentná porfýria (AIP)

## Zdroje

## Pozri aj
* Alzheimerova choroba
* Močový mechúr

## Iné projekty
 

## Externé odkazy
* DrHouse.cz - Líbánky 
* HouseMD.serial4u.cz  - 1x22 Honeymoon

Kategória:Epizódy 1. série seriálu Dr. House
Ústav teoretickej fyziky a astrofyziky Prírodovedeckej fakulty Masarykovej univerzity

**Ústav teoretickej fyziky a astrofyziky Prírodovedeckej fakulty Masarykovej univerzity** je univerzitné pracovisko Prírodovedecká fakulta Masarykovej univerzity, ktoré sa zameriava na výskum v oblasti disciplín teoretickej fyziky, astrofyziky a obecného fyzikálneho vzdelávania. Člení na rovnakopomenované oddelenia. 

Riaditeľom ústavu je prof. Rikard von Unge.

## Oddelenie astrofyziky
Oddelenie astrofyziky zabezpečuje bakalársky študijný program Aplikovaná fyzika – astrofyzika, úplný kurz základov astronómie, astrofyziky a kozmológie pre všetkých študentov fyzikálnych odborov a špecializované prednášky podľa odborného zamerania pracovníkov oddelenia v oblasti:

* Horúce hviezdy 
* Premenné hviezdy 
* Praktické metódy astrofyziky 
* Fyzika hviezdnych atmosfér 
* Fyzika chladných hviezd 

Výskum v oddelení je zameraný hlavne na štúdium fyziky horúcich hviezd a hviezdnych systémov s horúcimi zložkami. Toto oddelenie zabezpečuje pozorovania na observatóriu Masarykovej Univerzity na Kravej hore v Brne, ktoré je vybavená 60 cm reflektorom vybaveným CCD kamerou.

Výskum sa zameriava tiež na:

* Štruktúru a evolúciu hviezd
* Prenos hmoty v blízkych dvojhviezdach
* Problémy stelárnej fotometrie a spektroskopie

Toto oddelenie vykonáva výskum v spolupráci s Astronomickým ústavom Českej akadémie vied a Astronomickým ústavom Slovenskej akadémie vied.

## Oddelenie teoretickej fyziky

Výskumná činnost oddelenia sa zameriava na viaceré skupiny problémov:

* Teória kvantového poľa, teória strún a kvantová teória gravitácie
* Klasická teória gravitácie
** rovnice poľa a presné riešenia Einsteinových a Einstein-Maxwellových rovníc použitím symetrií 
** počítačová algebra pre GRT
** zákony zachovania
* Klasická a kvantová dynamika nabitých časticových lúčov. Koherencia fermionických lúčov.
* Interakcia žiarenia s tuhými látkami
** dynamická teória difrakcie
** dielektriká 
** excitonické polaritony
* Matematické modelovanie procesov v tuhých látkach
** elektrické a tepelné polia v navrstvených materiáloch 
** deflekčná spektroskopia
** nelineárne problémy  

Toto oddelenie robí výskum v spolupráci s Yang Institute for Theoretical Physics, Uppsala University, Jagellonian University v Krakowe a Seoul National University.

## Oddelenie fyzikálneho vzdelávania

Oddelenie vedie populárny vedecký kurz s názvom Zaujímavá fyzika. V roku 2007 získalo finančný príspevok Ministerstva vzdelania Českej republiky na inovácie kurzu. Ročne sa ho zúčastní zhruba 100 študentov. Zahŕňa experimenty v oblasti: rôznych fáz dopadu kvapky do hrnčeka s kávou, zvyditelnenie turbulencie vo vzduchu pomocou dymu, vírové prstence vo vzduchu i vo vode, farby mydlových blán, iskry alebo varenie párok pomocou slnečného variča. 

## Referencie


## Pozri aj

* Astronomický ústav Slovenskej akadémie vied 
* Ústav fyzikálnych vied

## Externé odkazy

* Oficálny web 

Kategória:Prírodovedecká fakulta Masarykovej univerzity
Kategória:Výskumné súčasti Masarykovej univerzity
Kategória:Astrofyzika v Česku
Kategória:Fyzika v Česku
Brigitte Mohnhauptová

**Brigitte Margret Ida Mohnhauptová** (* 24. jún 1949, Rheinberg) je bývalá nemecká teroristka, ústredná predstaviteľka 2. generácie Frakcie červenej armády (RAF).

Narodila sa v meste *Rheinberg* v Severnom Porýnií-Vestfálsku. Po rozchode rodičov v r. 1960 vyrastala so svojou matkou. Zmaturovala v roku 1967 na gymnáziu v Bruchsali a následne sa prihlásila na štúdium žurnalistiky a histórie na Filozofickej fakulte Mníchovskej univerzity. V rokoch 1968-1970 bola vydatá za svojho spolužiaka a ľavicového radikála (neskôr tiež člena *RAF*) Rolfa Heisslera. Spolu s ním sa aktivizovala v miestnej ľavicovej scéne, zúčastnila sa viacerých demonštrácii proti vojne vo Vietname. 

Mohnhauptová sa spolu s priateľkou Irmgard Möllerovou pridala k prvej generácii  *Frakcii červenej armády* už v r. 1971, no v tom čase ešte v skupine nehrala podstatnú úlohu. 9. júna 1972 bola zatknutá vBerlíne a pre členstvo v kriminálnej organizácií, falšovanie dokumentov a držanie zbraní bola odsúdená na necelých 5 rokov väzenia. Krátko po smrti Ulrike Meinhofovej v r. 1976 bola Mohnhauptová presunutá na jej miesto do prísne stráženej väznice *Stammheim*, kde bola v kontakte s Andreasom Baaderom, Gudrun Ensslinovou a ďalšími poprednými členmi 1. generácie *RAF*. Predpokladá sa, že práve oni ju podporovali a trénovali k tomu, aby sa stala vedúcou líderkou 2. generácie.

Mohnhauptová bola prepustená 8. februára 1977 a následne sa pripojila späť k *RAF*. Zohrala kľúčovú rolu v udalostiach tzv. Nemeckej jesene v r. 1977. Išlo o vraždy generálneho prokurátora Siegfrieda Bubacka, bankára Jürgen Ponta a o únos a vraždu priemyselníka Hanns-Martin Schleyera. Jednoznačne sa však dokázala jej priama účasť len na Schleyerovom únose (spolu s ďalšími asi 20 členmi RAF) a na vražde Jűrgena Ponta (spolu s Christianom Klarom a Susanne Albrechtovou), no aj tu nie je jasné, kto z nich na Ponta vystrelil.

11. mája 1978 bola Mohnhauptová spolu s ďalšími tromi členmi RAF zadržaná v Záhrebe v bývalej Juhoslávii. Keďže rokovania o ich vydaní do Západného Nemecka zlyhali, umožnila im juhoslovanská vláda odchod do krajiny podľa ich vlastného výberu. 17. novembra 1978 preto odleteli do Adenu v Jemene. V r. 1979 sa Mohnhauptová tajne vrátila späť do Nemecka, kde spoluorganizovala napr. neúspešný atentát na vtedajšieho vrchného veliteľa NATO Alexander Haiga z 25. júna 1979. Posledný útok, na ktorom sa dokázala jej priama účasť, bol neúspešný raketometný útok na auto amerického generála Fredericka Kroesena z 15. septembra 1981.

11. novembra 1982 bola Mohnhauptová spolu s Adelheid Schulzovou zatknutá v skladisku zbraní RAF v lese neďaleko Frankfurtu špeciálnou jednotkou GSG 9. 2. apríla 1985 bola odsúdená na päťnásobný doživotný trest odňatia slobody. 

Bola umiestnená vo väznici *Aichach*, odkiaľ bola 25. marca 2007 podmienečne prepustená.

## Externé odkazy
*Červenú teroristku čaká sloboda

Kategória:Narodenia v 1949
Kategória:Teroristi
Kategória:Frakcia Červenej armády
Marie-Gayanay Mikaelianová

**Marie-Gayanay Mikaelianová** (* 3. marec 1984, Lausanne, Švajčiarsko) je bývalá švajčiarska profesionálna tenistka. Počas kariéry vyhrala 1 turnaj WTA v dvojhre. Jej otec je Armén, v juniorskom veku reprezentovala Arménsko.

## Finálové účasti na turnajoch WTA (1)

### Dvojhra – výhry (1)

## Referencie

## Externé odkazy

Kategória:Arménski tenisti
Kategória:Švajčiarski tenisti
Kategória:Švajčiarske osobnosti arménskeho pôvodu
Kategória:Športovci arménskeho pôvodu
Kategória:Osobnosti z Lausanne
Ženská dvojhra na Taškent Open 2009

**Ženská dvojhra na Taškent Open 2009** sa hrá ako súčasť Taškent Open 2009 od 21. septembra do 27. septembra.

## Nasadenie

## Odmeny a body do rebríčka

## Výsledky
### Finálová fáza

### Horná polovica

### Dolná polovica

## Externé odkazy
* Pavúk dvojhry 

Kategória:Taškent Open
Odin (prvé meno)

**Odin** je mužské krstné meno. Pochádza zo staronórského mena *Ódinn*, ktoré je vytvorené zo slova ódr (*inšpiratívne, vášnivé, šialené*) alebo z germánskeho slova *Wodanaz*. 

Kategória:Krstné mená
Kategória:Mužské mená